open-index/open-wikipedia-markdown huggingface dataset:
ชุลมุนวุ่นรักเทพพิทักษ์จากจันทรา

thumbnail|ภาพปกหนังสือเล่มที่ 1 JP version

**ชุลมุนวุ่นรักเทพพิทักษ์จากจันทรา** (まもって守護月天! Mamotte Shugogetten!)  เป็นการ์ตูนญี่ปุ่น วาดโดย มิเนเน่ ซากุราโน่ มีเนื้อเรื่องเกี่ยวกับเทพจากแหวนศักดิ์สิทธิที่มาใช้ชีวิตปกป้องมนุษย์ ต่อมาได้รับการสร้างเป็น โอวีเอ อนิเมะ

ในประเทศไทย ชุลมุนวุ่นรักเทพพิทักษ์จากจันทรา ฉบับหนังสือการ์ตูนภาคแรก ได้ลิขสิทธิ์ตีพิมพ์โดย วิบูลย์กิจ และภาค Retrouvailles  ได้ลิขสิทธิ์ตีพิมพ์โดย สำนักพิมพ์บงกช สำหรับฉบับอนิเมะ เคยออกอากาศทางช่อง Spark True TV

## เรื่องย่อ
ชิจิริ ทาสึเกะ เด็กชายอายุ 14 ปี อาศัยอยู่เพียงลำพังในบ้านหลังเล็ก อยู่มาวันหนึ่งพ่อของเขาได้ส่งแหวนประหลาดมาให้ มีตำนานกล่าวไว้ว่า ผู้ที่บริสุทธิ์จะมองไม่ทะลุรูแหวน และทันใดนั้นเองก็มี
เทพพิทักษ์จันทราสาวปรากฏออกมา ชาโอริน(เชาริน) ซึ่งมาเพื่มความสุขและเปลี่ยนแปลงชีวิตของเขานับแต่บัดนั้น

## ตัวละคร

## รายชื่อตอน

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
มินาโมโตะ โนะ โยชิโตโมะ

**มินะโมะโตะ โนะ โยะชิโตะโมะ** (, 1123-11 กุมภาพันธ์ 1160) เป็นซามูไรคนสำคัญในช่วงปลาย ยุคเฮอัง และเป็นบิดาของ มินาโมโตะ โนะ โยริโตโมะ โชกุนคนแรกของญี่ปุ่น

## กบฏปีโฮเง็ง
ปี ค.ศ. 1156 เกิดความขัดแย้งกันขึ้นในราชสำนักระหว่างอดีต จักรพรรดิซุโตะกุ และ จักรพรรดิโกะ-ชิระกะวะ พระราชอนุชาทำให้ ตระกูลไทระ และ ตระกูลมินะโมะโตะ แตกเป็น 2 ฝ่ายคือ มินะโมะโตะ โนะ ทะเมะโยะชิ ผู้นำตระกูลและเป็นบิดาของโยะชิโตะโมะและ ไทระ โนะ ทะดะมะซะ อาของคิยะโมะริสนับสนุนอดีตจักรพรรดิโซะโตะกุส่วนโยะชิโตะโมะและ ไทระ โนะ คิโยะโมะริ ผู้นำตระกูลไทระสนับสนุนจักรพรรดิโกะ-ชิระกะวะซึ่งผลสุดท้ายแล้วฝ่ายสนับสนุนจักรพรรดิโกะ-ชิระกะวะได้ชัยชนะทำให้โยะชิโตะโมะต้องประหารทะเมะโยะชิส่วนคิโยะโมะริต้องประหารทะดะมะซะตามพระราชโองการขององค์จักรพรรดิหลังเสร็จศึกโยะชิโตะโมะกลับได้รับการปูนบำเหน็จให้เป็นแค่เจ้าเมืองชายแดนเล็กๆขณะที่คิโยะโมะริกลับได้เป็นถึงขุนนางใหญ่ในราชสำนักทำให้โยะชิโตะโมะไม่พอใจและกลายเป็นชนวนให้เกิด กบฏปีเฮจิ ขึ้นในเวลาต่อมา

## กบฏปีเฮจิ
ใน ค.ศ. 1160 โยะชิโตะโมะซึ่งมีความแค้นจาก กบฏปีโฮเง็ง พอทราบว่า ภิกษุชินเซ ซึ่งเป็นเพื่อนรักของคิโยะโมะริได้เข้ามีอำนาจในราชสำนักจึงได้ร่วมมือกับผู้สำเร็จราชการจาก ตระกูลฟุจิวะระ เคลื่อนกองทัพเข้าสู่ นครหลวงเคียวโตะ พร้อมกับสังหารภิกษุชินเซและเผาพระตำหนักของอดีตจักรพรรดิโกะ-ชิระกะวะ

อดีตจักรพรรดิ โกะ-ชิระกะวะ จึงมีบัญชาให้คิโยะโมะริรีบกลับมายังนครหลวงและเมื่อกลับมาถึงเขาจึงทำทียอมแพ้ต่อกองทัพ
ของผู้สำเร็จราชการและโยะชิโตะโมะแต่เขาได้ล่อให้ทั้ง
สองมายัง โระคุฮะระ ซึ่งเป็นจวนของคิโยะโมะริและ
โจมตีจนแตกพ่ายไปผู้สำเร็จราชการถูกจับส่วนโยะชิโตะ
โมะหนีรอดไปได้

## วาระสุดท้าย
เมื่อพ่ายแพ้ต่อกองทัพของคิโยะโมะริโยะชิโตะโมะจึง
ตัดสินใจให้คนสนิทฆ่าเขาเสียส่วนคนสนิทหลังจาก
สังหารเจ้านายแล้วจึงฆ่าตัวตายตามไป

ทางด้านบุตรชายของโยะชิโตะโมะคนโตกับคนรองถูก
สังหารส่วนโยะริโตะโมะก็ถูกเนรเทศไป อิซุ 

หมวดหมู่:ซามูไร
หมวดหมู่:ตระกูลมินาโมโตะ
รายพระนามคู่อภิเษกสมรสในพระมหากษัตริย์ออสเตรีย

## จักรพรรดินีแห่งออสเตรีย

### [[ราชวงศ์ฮาพส์บวร์ค]]

## ดูเพิ่ม
* รายพระนามคู่อภิเษกสมรสในพระมหากษัตริย์ฮังการี
* จักรวรรดิโรมันอันศักดิ์สิทธิ์
* จักรวรรดิออสเตรีย
* จักรวรรดิออสเตรีย-ฮังการี
* ราชวงศ์ฮาพส์บวร์ค

ร

หมวดหมู่:สมเด็จพระจักรพรรดินี
อ
อ
พีทีทีสเตเดียม

**พีทีที สเตเดียม** () เป็นสนามฟุตบอลของ บริษัท ปตท. จำกัด (มหาชน) ตั้งอยู่ที่ ตำบลห้วยโป่ง อำเภอเมืองระยอง ซึ่งตั้งอยู่ภายในพื้นที่ของ **สวนสมุนไพรสมเด็จพระเทพรัตนราชสุดาฯ** เดิมทีเป็นสนามฟุตบอลของพนักงาน บริษัท ปตท จำกัด (มหาชน) ในพื้นที่ จังหวัดระยอง 

ในปี พ.ศ.2553 หลังจากที่ สโมสรฟุตบอลพีทีที ระยอง ย้ายถิ่นฐานมาที่จังหวัดระยอง จึงใช้สนามแห่งนี้เป็นสนามเหย้า และมีการเริ่มก่อสร้างสนามใหม่มาทับพื้นที่สนามเดิมเมื่อปลายปี พ.ศ. 2553 และเปิดใช้งานในเลกที่ 2 ปี พ.ศ. 2554 และก่อสร้างเสร็จสมบูรณ์ในปี พ.ศ. 2558 มีความจุประมาณ 12,161 ที่นั่ง 

ในไทยลีก 2 ฤดูกาล 2564–65 สโมสรฟุตบอลระยองได้ใช้งานสนามแห่งนี้เป็นสนามเหย้าชั่วคราว เนื่องจากสนามกีฬากลางจังหวัดระยองถูกใช้งานเป็นโรงพยาบาลสนามรองรับผู้ป่วยโรคติดเชื้อไวรัสโคโรนา 2019

## การแข่งขันระดับทีมชาติ

## อ้างอิง

หมวดหมู่:สนามกีฬาในจังหวัดระยอง
หมวดหมู่:สิ่งก่อสร้างตั้งแต่ พ.ศ. 2554
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สโมสรฟุตบอลพีทีที ระยอง
หมวดหมู่:สิ่งก่อสร้างในอำเภอเมืองระยอง
สันนิบาตคอมมิวนิสต์ระหว่างประเทศ (เวียดนาม)

**สันนิบาตคอมมิวนิสต์ระหว่างประเทศ** () เป็นพรรคการเมืองนิยมลัทธิทรอตสกี ก่อตั้งโดยกลุ่มเดือนตุลาคมใน พ.ศ. 2475 โดยแยกตัวออกมาจากกลุ่มอินโดจีนที่นิยมลัทธิบอลเชวิก-เลนิน กลุ่มนี้ได้ออกหนังสือพิมพ์ชื่อ *ท้างเหมื่อย* ()

กลุ่มนี้สนับสนุนแต่ไม่เข้าร่วมกับพรรคคอมมิวนิสต์อินโดจีน กลุ่มนี้เติบโตอย่างรวดเร็ว จนถูกกดดันจากรัฐบาลอาณานิคมใน พ.ศ. 2480 เพราะอยู่เบื้องหลังการนัดหยุดงาน เมื่อเกิดสงครามโลกครั้งที่ 2 ผู้นำของกลุ่มถูกจับกุมและกลุ่มถูกคว่ำบาตร จนเดือนสิงหาคม พ.ศ. 2487 จึงกลับมาอีกครั้งในชื่อสันนิบาตคอมมิวนิสต์ระหว่างประเทศ

กลุ่มนี้สนับสนุนการลุกฮือของผู้ใช้แรงงาน ต่อต้านการปกครองแบบอาณานิคมในช่วงปลายสงคราม และมีอำนาจใน 150 เมือง มีสมาชิกเพิ่มขึ้นเป็นจำนวนมาก กลุ่มนี้พยายามจัดประชุมที่ไซ่ง่อน แต่ถูกจับกุมเมื่อกองทัพฝรั่งเศสมาถึง สมาชิกพันธมิตรคอมมิวนิสต์เตรียมกองกำลังเพื่อสู้รบ แต่โฮจิมินห์จากพรรคคอมมิวนิสต์อินโดจีนได้ตกลงที่จะลงนามในข้อตกลงกับฝรั่งเศส ผู้นำส่วนใหญ่ของพันธมิตรถูกประหารชีวิตหรือหายตัวไปใน พ.ศ. 2489
## อ้างอิง
*The forgotten massacre of the Vietnamese Trotskyists
*Ngo Van Xuyet, Ta Thu Thau: Vietnamese Trotskyist Leader 
หมวดหมู่:ขบวนการทางการเมืองในประเทศเวียดนาม
หมวดหมู่:ขบวนการต่อต้านฝรั่งเศส
หมวดหมู่:พรรคคอมมิวนิสต์
พรรคประชาธิปไตยก้าวหน้าซาราวัก

**พรรคประชาธิปไตยก้าวหน้าซาราวัก** () เป็นพรรคการเมืองในมาเลเซียที่มีฐานเสียงในรัฐซาราวัก ก่อตั้งเมื่อ พ.ศ. 2545 หลังจากการสลายตัวของพรรคแห่งชาติซาราวักโดยกลุ่มที่สนับสนุนเปอฮิน ศรี อับดุล ตาอิบ มะห์มุด มุขมนตรีแห่งซาราวัก นำโดยดาโต๊ะ ศรี วิลเลียม อีกม พรรคนี้เป็นส่วนหนึ่งของแนวร่วมแห่งชาติ ในการเลือกตั้งทั่วไปรัฐซาราวักเมื่อ พ.ศ. 2554 พรรคนี้ได้รับการเลือกตั้ง 6 ที่นั่ง
## อ้างอิง


## แหล่งข้อมูลอื่น
*Sarawak Progressive Democratic Party on Facebook
หมวดหมู่:ขบวนการทางการเมืองในประเทศมาเลเซีย
เทศมณฑลบริสตอล (รัฐโรดไอแลนด์)

**เทศมณฑลบริสตอล** () เป็นเทศมณฑล 1 ใน 5 เทศมณฑลของรัฐโรดไอแลนด์ ในปี พ.ศ. 2553 เทศมณฑลบริสตอลมีประชากร 49,875 คน เทศมณฑลบริสตอลเป็นเทศมณฑลที่เล็กที่สุดในโรดไอแลนด์ เป็นเทศมณฑลที่เล็กเป็นอันดับ 3 ของสหรัฐอเมริกา มีพื้นที่บนบก 65 ตารางกิโลเมตร และในน้ำ 52 ตารางกิโลเมตร
## เทศมณฑลที่เชื่อมต่อกัน

## เมืองและนครในเทศมณฑลบริสตอล
### เมือง
* บาร์ริงตัน
* บริสตอล
* วาร์เรน

บริสตอล
ยูได ชิบะ

**ยูได ชิบะ** (千葉雄大) เป็นนักแสดง, นายแบบแฟชั่นชาวญี่ปุ่น อาชีพของเขาได้เริ่มขึ้นเกิดเมื่อเมื่อเขารับบทเป็นอาราตะ (アラタ) / โกเซย์เรด (ゴセイレッド) หนึ่ง ในนักสู้5สี ในฐานะ โกเซย์เรด ตัวละครหลักจาก Tensou sentai Goseiger ซีรี่ส์ที่มีชื่อเสียงมาก หลังจากประสบความสำเร็จในการฝ่าวงล้อมของเขา เขาได้แสดงในละครตลกและเรื่องรัก ๆ ใคร่ ๆ ในทีวีและภาพยนตร์ ปัจจุบันเขาถูกกำหนดให้เป็นดาราโอคุยามาในการปรับตัวภาพยนตร์สดของ Ajin: Demi - Human และ Mitsuko Inaba ใน Final Fantasy XIV: Daddy of Light ซึ่งจะจัดจำหน่ายทั่วโลกโดย Netflix



## ผลงาน
### ซีรีส์

### ภาพยนตร์
* ชินเคนเจอร์ VS โกออนเจอร์ กิงมาคุ Bang (2010) - Gosei Red (voice only)
* เทนโซ เซนไท โกเซย์เจอร์ EPIC ON THE MOVIE (2010) - อาราตะ / โกเซย์เรด
* เทนโซ เซนไท โกเซย์เจอร์ VS ชินเคนเจอร์ เอพพิค ON จอเงิน (2011) - อาราตะ / โกเซย์เรด
* การกลับมาอีกครั้งของ เทนโซ เซนไท โกเซย์เจอร์ last epic (2011) - อาราตะ / โกเซย์เรด
* โกไคเจอร์ โกเซย์เจอร์ ซุปเปอร์เซนไต 199 ฮีโร่ สุดยอดสงครามประจัญบาน (2011) - อาราตะ / โกเซย์เรด
* มหาศึกรวมพลังฮีโร่: คาเมนไรเดอร์ ปะทะ ซุปเปอร์เซนไต (2012) - โกเซย์เรด
* Gekijoban Oran Koko Hosutobu (2012) - Mitsukuni Haninozuka

### รายการโทรทัศน์

## อ้างอิง

หมวดหมู่:นักแสดงชายชาวญี่ปุ่น
เบ็บปุ อายุมิ

เบ็บปุ อายุมิ เกิดเมื่อวันที่ 14 มิถุนายน 1983 เป็นนักแสดงชาวญี่ปุ่นที่รู้จักกันดีสำหรับบทบาทของเขาในฐานะ Ozu Hoka / Maji Pinku  ตัวละครหลักจาก Mahou Sentai Magiranger

## ผลงาน
**[[Mahou Sentai Magiranger]]* - Houka Ozu/Magi Pink (2005)
**Mahou Sentai Magiranger The Movie: Bride of Infershia* - Houka Ozu/Magi Pink (2005)
**Mahou Sentai Magiranger vs. [[Tokusou Sentai Dekaranger|Dekaranger]]* - Houka Ozu/Magi Pink (2006)
**[[Chō Ninja Tai Inazuma!]]* - Woman Space Sheriff Beppy (2006)
**[[Chō Ninja Tai Inazuma!! SPARK]]* - Hayabusa, Beppy/Ayumiko Kitabeppu (2007)
**[[Kaizoku Sentai Gokaiger]]* - Houka Ozu/Magi Pink (2012)

## อ้างอิง

หมวดหมู่:นักแสดงญี่ปุ่น
แฟร์รารี F430

**แฟร์รารี F430** () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทผลิตรถยนต์สัญชาติอิตาลี แฟร์รารี ในช่วงปี 2004 - 2009 ถือเป็นรุ่นต่อจากแฟร์รารี 360 โดย F430 ได้เปิดตัวครั้งแรกที่งานปารีสมอเตอร์ โชว์ ปี 2004 จนเมื่อ F430 ได้ยุติสายการผลิตลง จึงถูกแทนที่ด้วยรุ่น 458 อิตาเลีย ซึ่งได้เปิดตัวในวันที่ 28 กรกฎาคม ปี 2009

## รุ่นต่างๆ
### F430 Spider
thumb|250px|right|F430 สไปเดอร์
**F430 สไปเดอร์**  ( F430 Spider ) คือรุ่นเสริมจากคูเป้ ที่สามารถเปิดประทุนได้ด้วย หลังคาผ้าใบ นับเป็นรถคันที่ 21 ของแฟร์รารีที่ผลิตรถเปิดประทุนออกมา ได้เปิดเผยครั้งแรกที่งานเจนีวามอเตอร์โชว์ รถได้รับการออกแบบโดย บริษัท พินินฟารินา ใช้หลักการลมเข้ารถ เช่นเดียวกับที่ทำใน ฟอร์มูล่าวัน 

### F430 Challenge
**F430 แชลเลนจ์** (F430 Challenge) เป็นรุ่นเสริมจาก F430 และเป็นรุ่นที่มาแทน 360 แชลเลนจ์ ซึ่งได้ยุติการผลิตไป ออกแบบมาเพื่อใช้ใน "แฟร์รารี แชลเลนจ์" (Ferrari Challenge) ซึ่งเป็นฝ่ายจัดการแข่งขัน ของบริษัท แฟร์รารี F430 แชลเลนจ์ ยังคงใช้เครื่องยนต์และกำลังเดิม แต่น้ำหนักลดลง เป็นผลให้ความเร็วสูงสุดสามารถทำได้ที่ 315 กม./ชม. (196 ไมล์/ชม.) รถได้ถูกเปิดเผยที่งาน ลอสแองเจิลลิสออโต้โชว์ 2005

### 430 Scuderia
**430 สคูเดอเรีย** (430 Scuderia) เปิดตัวครั้งแรกในงานแฟรงเฟิร์ตออโตโชว์ ปี 2007 โดยงานครั้งนี้มี มีชาเอล ชูมาเคอร์ มาร่วมงานนี้ด้วย 430 สคูเดอเรีย นับเป็นการเปลี่ยนโฉมใหม่ของ รุ่นF430 ในหลายๆด้าน โดยคำว่า  "สคูเดอเรีย" มีความหมายว่า "ความคงทนของเหล่าม้า" (Stable of horses) รุ่นนี้ก็ได้ตัด ตัวเอฟออกไป โดยเรียกเพียง 430 แทน

ด้วยตัวถังใหม่ที่เบากว่า และมีสมรรถนะสูงกว่า กว่า F430 รุ่นธรรมดา สามารถทำความเร่ง 0-100 กม./ชม. ด้วยเวลาเพียง 3.6 วินาที และ ความเร็วสูงสุดได้ที่ 319 กม./ชม. 

### Scuderia Spider 16M
thumb|250px|right|สคูเดอเรีย สไปเดอร์ 16เอ็ม
**สคูเดอเรีย สไปเดอร์ 16เอ็ม** (Scuderia Spider 16M) รุ่นเฉลิมฉลองที่แฟร์รารีเอาชนะงานฟอร์มูล่าวัน เป็นครั้งที่ 16 ได้ ในปี 2008 มีความพิเศษคือ เป็นรุ่นเปิดประทุนของ 430 สคูเดอเรีย ธรรมดา และผลิตจำนวนจำกัดที่ 499 คัน สำหรับสมรรถนะ ลดลงเล็กน้อย อัตราเร่ง 0-100 กม./ชม. ทำได้ที่ 3.7 วินาที และ ความเร็วสูงสุดที่ 315 กม./ชม. (196 ไมล์/ชม.)

### F430 Spider Bio Fuel
**F430 สไปเดอร์ ไบโอ ฟิวเอิล** (F430 Spider Bio Fuel) เป็นรุ่นที่สามารถใช้เติมเอทานอลได้ เปิดตัวครั้งแรกที่งานดีทรอยต์ออโตโชว์ ปี 2008 มาพร้อมกับ เครื่องยนต์ V8 ขนาด 4.3 ลิตร 500 แรงม้า เพิ่มแรงบิดขึ้น 5% และลดการปล่อยคาร์บอนไดออกไซด์ลง 5% 

### SP1
**เอสพี1** (SP1) เป็นรุ่นแต่งของ F430 ใช้ชื่อว่า "เอฟพี1" ซึ่งย่อมาจาก "Special Project Number 1" พิเศษตรงที่ผลิตมาเพียงคันเดียว ออกแบบมาเพื่อให้กับ จูนิชิโร่ ฮิรามาซู ( Junichiro Hiramatsu ) นักธุรกิจชาวญี่ปุ่นผู้ซึ่งเป็นประธานชนรมแฟร์รารีประเทศญี่ปุ่น รถได้รับการออกแบบโดย เลโอนาร์โด ฟีโอราวันติ (Leonardo Fioravanti) จากบริษัท พินินฟารินา 

## ดูเพิ่ม
*แฟร์รารี
*แฟร์รารี 458 อิตาเลีย

## อ้างอิง

หมวดหมู่:รถสปอร์ต
F430
บัคโมบิล

**บัคโมบิล** () เป็นชื่อรถยนต์จากสหรัฐอเมริกาที่ถูกผลิตขึ้นระหว่างปี ค.ศ. 1903 ถึงปี ค.ศ. 1905 ที่เมืองยูทิกา รัฐนิวยอร์ก โดยบริษัทบัคโมบิล รถยนต์เหล่านี้เป็นรถยนต์หลังคาเปิด 2 สูบ 15 แรงม้า 

บริษัทบัคโมบิลปิดกิจการในปี ค.ศ. 1905

## การโฆษณา

## อ้างอิง

หมวดหมู่:บริษัทรถยนต์
บั๊กโมบิล

**บั๊กโมบิล** () เป็นชื่อบริษัทผลิตรถยนต์ของสหรัฐอเมริกา บริษัทบั๊กโมบิลถูกก่อตั้งในเดือนกรกฎาคม ปี ค.ศ. 1907 ที่เมืองชิคาโก รัฐอิลลินอย

## ประวัติ
บริษัทบั๊กโมบิลถูกก่อตั้งในเดือนกรกฎาคม ปี ค.ศ. 1907 ที่เมืองชิคาโก รัฐอิลลินอย การผลิตรถยนต์เริ่มต้นขึ้นในปลายปี ค.ศ. 1907 รถยนต์เหล่านี้มีลักษณะที่แตกต่างไปจากรถคันอื่นตรงที่เครื่องยนต์และชุดส่งกำลังทั้งหมดถูกแขวนอยู่บนโครงรถเหล็กกล้าทรงหักมุม ระบบส่งกำลังเป็นแบบเลือกสรรพร้อมชุดเฟืองท้าย

บริษัทบั๊กโมบิลปิดตัวลงในปี ค.ศ. 1909

## รุ่นรถยนต์

## อ้างอิง

หมวดหมู่:บริษัทรถยนต์
สาดรากลำเทียน

**สาดรากลำเทียน**  เป็นไม้ล้มลุกในวงศ์ Asteraceae เป็นไม้ล้มลุกสองฤดู แตกกิ่งน้อย ลำต้นเป็นสี่เหลี่ยม มีขนอ่อนปกคลุม ใบออกเป็นกระจุกที่โคนต้น ออกดอกที่ปลายยอด กลีบดอกสั้น มีเกสรตัวผู้จำนวนมาก  ผลแก่แห้งมปุยปลิวตามลม ออกดอกเดือนตุลาคม – พฤศจิกายน พบครั้งแรกในไทยโดยหมอคาร์ เมื่อ 13 มีนาคม พ.ศ. 2467 ที่ภูกระดึง จังหวัดเลย ชื่อสปีชีส์ตั้งเป็นเกียรติแก่ประเทศไทย
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 59
หมวดหมู่:สกุลผักกาดหอม
หวายสยาม

**หวายสยาม**  เป็นพืชในสกุลหวาย วงศ์ปาล์ม เป็นหวายแตกกอมีเถาเลื้อยพันไปได้ไกลตามกาบใบและก้านใบมีหนามแหลม ดอกช่อ ผลกลม เปลือกผลเป็นเกล็ด ปลายผลเป็นติ่ง ผลแก่ช่วงเดือนกรกฎาคม – กันยายน พบตามป่าดิบชื้นในไทยและมาเลเซีย แต่นิยมปลูกทางภาคตะวันออกเฉียงเหนือเพื่อรับประทานหน่ออ่อน ชื่อสปีชีส์ตั้งเป็นเกียรติแก่ประเทศไทย
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 36
หมวดหมู่:สกุลหวาย
หมวดหมู่:พืชที่รับประทานได้
ผักหวานเมา

**ผักหวานเมา** หรือ **ช้าผักหวาน** () เป็นไม้ยืนต้นในวงศ์ Opiliaceae ตามลำต้นมีตุ่มและหนามแข็ง ใบเดี่ยว กลีบดอกสีเหลืองอมเขียว ดอกเป็นดอกช่อ ผลสด เมล็ดแข็ง สุกแล้วเป็นสีแดง ออกดอกเดือนพฤศจิกายน – กุมภาพันธ์ พบครั้งแรกในประเทศไทยที่จังหวัดกำแพงเพชรโดย Soerensen ชาวเดนมาร์ก พบทุกภาคของประเทศไทยยกเว้นภาคใต้ ชื่อสปีชีส์ตั้งเป็นเกียรติแก่ประเทศไทย
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 101
หมวดหมู่:วงศ์ผักหวาน
แป๊ะตำปึง

**แป๊ะตำปึง** หรือ **ว่านกอบ** () เป็นพืชในวงศ์ Asteraceae เป็นไม้เลื้อยทอดตามพื้นดิน พบในฟิลิปปินส์ คาบสมุทรมลายู ไทย และคาบสมุทรอินโดจีน ลำต้นอวบน้ำ มียางใส ใบเดี่ยว เรียงสลับ รูปหอก ผิวใบหนามัน เนื้อใบขรุขระ ดอกช่อ ริ้วประดับมีสีเขียวรูปทรงกระบอกหุ้ม กลีบดอกย่อยขนาดเล็ก สีเหลือง ก้านชูเกสรเพศเมียยาว แยกเป็น 2 แฉก มีลักษณะเป็นฝอยชูทั่วช่อดอกกระจุก

ชาวไทลื้อและชาวไทยในภาคเหนือนำยอดและใบอ่อนใช้เป็นผักรับประทานกับลาบ ชาวโอรังอัซลีในรัฐเปรัก ประเทศมาเลเซียนำใบสดไปใช้ควบคุมระดับน้ำตาลในเลือด
## อ้างอิง

    
หมวดหมู่:วงศ์ทานตะวัน
หมวดหมู่:สมุนไพร
หมวดหมู่:พืชที่รับประทานได้
ช้าแป้น

**ช้าแป้น** หรือ ผ้าลาย หูควายใหญ่  เป็นไม้ยืนต้นในวงศ์ Verbenaceae ลำต้นสีเทาอมเขียวอ่อน  ยอดกิ่งอ่อนเป็นสีน้ำตาลอมเขียว ใบเดี่ยว ใบสีเขียวเหลือบเป็นมัน หลังใบมีขนสั้นนุ่ม ดอกช่อ โคนกลีบดอกเชื่อมติดกันเป็นหลอด ปลายแยกเป็น 4 กลีบ สีชมพูอมม่วง ช่อดอกเป็นทรงครึ่งวงกลม บานพร้อมกันทุกดอกในช่อ ผลเดี่ยว กลม ผลอ่อนสีเขียว แก่แล้วเป็นสีดำ เมล็ดมีอันเดียว เปลือกต้มน้ำดื่ม และนั่งแช่ ช่วยบรรเทาอาการอัมพฤกษ์เบื้องต้น 
## อ้างอิง
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 44 
หมวดหมู่:วงศ์ผกากรอง
หมวดหมู่:สมุนไพร
เคโอ (แก้ความกำกวม)

** เคโอ** may refer to:

* เคโอ (慶応) ชื่อยุคของญี่ปุ่น
* มหาวิทยาลัยเคโอ (慶應義塾大学) มหาวิทยาลัยแห่งหนึ่งในโตเกียว
* Keio Corporation (京王電鉄) บริษัทเอกชนแห่งหนึ่งมีสำนักงานใหญ่ในโตเกียว
**See under 'Keio...' in :Category:Electric multiple units of Japan
* Keio Flying Squadron series or *Keio Yuugekitai*, the name of a video game series released on the Sega Mega CD\Sega CD, Sega Saturn, and Sony PlayStation consoles
กองทัพนามิเบีย

**[[กองทัพ]][[นามิเบีย]]** เป็นกองทัพของสาธารณรัฐนามิเบีย โดยแยกตัวจากแอฟริกาใต้ ภายหลังการประกาศเอกราช เมื่อ ค.ศ. 1990.

## ประวัติ

## โครงสร้าง

## อ้างอิง

## หนังสืออ่านเพิ่มเติม
* Stephen F. Burgess, 'Fashioning Integrated Security Forces after Conflict', African Security, 1: 2, 69 — 91 (2008)
* Greg Mills, BMATT and Military Integration in South Africa , South African Defence Review, Issue 2, 1992 Covers reformation of Namibian Defence Force and British involvement
* Case studies in war-to-peace transition: the demobilization and reintegration of ex-combatants in Ethiopia, Namibia, and Uganda
* Thomas Jan Lambert, Criminal Justice in the Namibian Defence Force, LAP Lambert Academic Publishing, 2010
* Peter Batchelor, Kees Kingma, Guy Lamb, Demilitarisation and Peace-building in Southern Africa: The role of the military in state formation and nation-building, Ashgate Publishing, Ltd., 2004
* Donna Pankhurst, “Namibia,” in Peacekeeping in Africa, eds. Oliver Furley and Roy May (Aldershot, UK: Ashgate, 1998)

## แหล่งข้อมูลอื่น

หมวดหมู่:ประเทศนามิเบีย
นามิเบีย
นามิเบีย
นามิเบีย
ขบวนการเลอทราวาย

200px|thumb|หวอ เงวียน ซ้าป ในปี พ.ศ. 2551 ในอดีตคือบรรณาธิการหนังสือพิมพ์เลอทราวาย
**ขบวนการเลอทราวาย** (Le Travail Movement) เป็นขบวนการต่อต้านฝรั่งเศส นำโดยปัญญาชนในเวียดนาม ใน พ.ศ. 2479 โดยการออกหนังสือพิมพ์เลอทราวาย ขบวนการนี้ดำเนินการอยู่ 7 เดือนตั้งแต่กันยายน พ.ศ. 2479 – เมษายน พ.ศ. 2480

ตั้งแต่ราว พ.ศ. 2434 เป็นต้นมา ฝรั่งเศสมีปัญหาสังคมมากมายทำให้แนวคิดสังคมนิยมและคอมมิวนิสต์เข้ามาในประเทศและแพร่มาถึงอาณานิคมของฝรั่งเศสด้วย พ.ศ. 2479 เป็นปีที่พรรคคอมมิวนิสต์ฝรั่งเศสและพรรคสังคมนิยมร่วมมือกันเป็นแนวร่วมประชาชน ในเวียดนาม หวอ เงวียน ซ้าป ซึ่งเป็นนักเรียนในโรงเรียนมัธยมอาลแบร์ ซาโร ในฮานอย เวียดนามเหนือ ได้นำแนวคิดนี้มาเป็นเครื่องมือในการต่อต้านระบอบอาณานิคม ซ้าปได้ร่วมมือกับนักเรียนในโรงเรียนออกหนังสือพิมพ์ชื่อ*เลอทราวาย* เป็นหนังสือพิมพ์แนวสังคมนิยม ตีพิมพ์เป็นภาษาฝรั่งเศส ฉบับแรกตีพิมพ์เมื่อ 16 กันยายน พ.ศ. 2479 โดยซ้าปเป็นบรรณาธิการ เจื่อง จิง เข้าร่วมด้วยเมื่อเขาถูกปล่อยออกจากคุก ฝั่ม วัน ด่ง ได้เข้าร่วมในขบวนการนี้ด้วย

ก่อนหน้านั้น ซ้าปเคยตีพิมพ์หนังสือพิมพ์ชื่อจิตวิญญาณเยาวชนเป็นภาษาเวียดนาม โดยเป็นการเรียกร้องประชาธิปไตยและให้ปล่อยนักโทษการเมือง ซึ่งถือเป็นหนังสือพิมพ์ฉบับแรกที่ตีพิมพ์เป็นภาษาเวียดนาม โดยตีพิมพ์เมื่อ 6 มิถุนายน พ.ศ. 2479 แม้จะประสบความสำเร็จมากแต่ก็ถูกสั่งปิดหลังจากตีพิมพ์ไปได้ 5 ฉบับ ซ้าปจึงออกหนังสือพิมพ์เลอทราวายเป็นภาษาฝรั่งเศส มีนักเรียนในโรงเรียนเข้าร่วมด้วยจำนวนมากแม้ว่าจะไม่มีความรู้เกี่ยวกับคอมมิวนิสต์ ในที่สุด ฝรั่งเศสห้ามตีพิมพ์หนังสือพิมพ์เลอทราวายเมื่อ 16 เมษายน พ.ศ. 2479 หลังจากที่ตีพิมพ์ไปแล้ว 30 ฉบับในเวลา 7 เดือน
## อ้างอิง


## แหล่งข้อมูลอื่น

1. European History Quarterly, Vol. 30, No. 2, 147-184 (2000) © 2000 SAGE Publications - The Plight of the Able-bodied Poor and the Unemployed in Urban France, 1880-1914 - Timothy B. Smith - Queen's University, Kingston, Ontario

2. Journal of Third World Studies,  Fall 2003  by Currey, Cecil B - Senior General Vo Nguyên Giap remembers.
หมวดหมู่:ขบวนการทางการเมืองในประเทศเวียดนาม
หมวดหมู่:ขบวนการต่อต้านฝรั่งเศส
อเล็กซานดร้า สติเบิร์ท

**อเล็กซานดร้า สติเบิร์ท** (เกิด 12 กรกฎาคม พ.ศ. 2527) ชื่อเล่น **ซานดร้า** เป็นนักแสดง นางแบบ นักร้องลูกครึ่งไทย-เดนมาร์ก มีพี่-น้อง 2 คน ซานดร้าเป็นพี่คนโต เธอเป็นพี่สาวของ “นาตาลี สติเบิร์ท” ศิลปินค่ายจีเอ็มเอ็ม แกรมมี่ เจ้าของเพลง “มะลึกกึ๊กกึ๋ย” ซานดร้าเคยมีผลงานถ่ายแบบถ่ายโฆษณามาตั้งแต่เด็ก ก่อนโด่งดังจากเวทีการประกวดมิสไทยแลนด์เวิลด์ 2004 ด้วยรางวัลรองอันดับ 2 ก่อนจะเล่นละครให้กับสถานีโทรทัศน์ไทยทีวีสีช่อง 3 

จบการศึกษาระดับปริญญาตรี คณะศิลปศาสตร์ มหาวิทยาลัยธรรมศาสตร์ ภาคภาษาอังกฤษ 

## ผลงาน
### ละครโทรทัศน์
* 2544 ละคร ขอหยุดหัวใจไว้เพียงเธอ (ช่อง 3)
* 2545 ละคร เฮี้ยวนักรักซะเลย รับบท โจแอน (ช่อง 3)
* 2549 ละคร หว่ออ้ายหนี่ ขอหยุดใจไว้ที่เธอ รับบท ลอร่า (ช่อง 3)
* 2553 ละคร วายุภัคมนตรา รับบท ซองแตล (ช่อง 3)

### ภาพยนตร์
* 2550 ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง รับบท แอนนี่

### มิวสิควีดีโอ
* 2544 เพลง "อาย" ของ นาตาลี สตีเบิร์ท

### งานเพลง
* เพลง ตรวจดูสิ (เพลงประกอบละคร เฮี้ยวนักรักซะเลย)
* เพลง ปลดปล่อย (เพลงประกอบละคร เฮี้ยวนักรักซะเลย)

## อ้างอิง
* อเล็กซานดร้า สติเบิร์ท - หนังดี

หมวดหมู่:นักแสดงหญิงชาวไทย
หมวดหมู่:บุคคลที่เปลี่ยนไปนับถือศาสนาพุทธ
หมวดหมู่:พุทธศาสนิกชนชาวไทย
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:ชาวไทยเชื้อสายเดนมาร์ก
หมวดหมู่:มิสไทยแลนด์เวิลด์
ดีอาร์ดีโอ ทักษ์

right|thumb|ทักษ์ - ยานพาหนะปฏิบัติการระยะไกล ที่ได้รับการพัฒนาโดยหน่วยงานวิจัยและพัฒนาเทคโนโลยีป้องกันประเทศของอินเดีย (ดีอาร์ดีโอ)

**ดีอาร์ดีโอ ทักษ์** (; ) เป็นหุ่นยนต์ที่ขับเคลื่อนด้วยระบบไฟฟ้าและควบคุมจากระยะไกลสำหรับการหาที่ตั้ง, การจัดการ และการทำลายวัตถุอันตรายได้อย่างปลอดภัย

## คุณลักษณะ
ทักษ์เป็นหุ่นยนต์ทำงานระบบแบตเตอรี่ควบคุมระยะไกลที่เคลื่อนตัวบนล้อ และบทบาทของมันคือการกู้วัตถุระเบิด ซึ่งได้รับการพัฒนาโดยหน่วยงานวิจัยและพัฒนาเทคโนโลยีป้องกันประเทศของอินเดีย มันมีการทำงานอัตโนมัติได้อย่างเต็มตัว โดยสามารถปีนบันได, เคลื่อนที่ในทางลาดชัน, นำร่องในทางเดินแคบ ๆ และลากยานพาหนะที่เข้าถึงวัตถุอันตราย ส่วนการใช้แขนหุ่นยนต์ของมัน มันสามารถยกวัตถุต้องสงสัยและตรวจสอบโดยการใช้อุปกรณ์เอ็กซ์เรย์แบบพกพา หากวัตถุต้องสงสัยนั้นเป็นระเบิด ทักษ์ก็สามารถทำให้มีอันตรายน้อยลงได้ด้วยการใช้วอเตอร์เจ็ตของมันเข้าขัดขวาง นอกจากนี้ มันยังมีปืนลูกซองซึ่งสามารถทำลายระบบล็อกเปิดประตู และสามารถสแกนรถยนต์เพื่อตรวจหาวัตถุระเบิด ด้วยสถานีควบคุมหลัก (เอ็มซีเอส) มันสามารถควบคุมจากระยะไกลในช่วง 500 เมตรในระยะของสายตาหรือภายในอาคารได้ ซึ่งเก้าสิบเปอร์เซ็นต์ของชิ้นส่วนของหุ่นยนต์เป็นวัสดุจากท้องถิ่น ทางกองทัพยังได้กำหนดขอบเขตการผลิตทักษ์ไว้ที่ 20 ชุด ห้าหน่วยของชุดแรกได้รับการส่งไปยังทีมเจเนอรัลคอมแบตเอนจิเนียร์สเมื่อวันที่ 19 ธันวาคม ค.ศ. 2011 เทคโนโลยีนี้ได้รับการส่งมอบสำหรับการผลิตจากสามสถานประกอบการ ซึ่งได้แก่ ไดนาล็อก, เธตาคอนโทรลส์ และภารัตอิเล็กทรอนิกส์ จำกัด

## คุณสมบัติโดยรวม
* ระบบอัตโนมัติแบบเต็มตัว
* สามารถต่อต้านอาวุธนิวเคลียร์, อาวุธชีวภาพ และอาวุธเคมีได้
* มีโล่ป้องกันคลื่นความถี่วิทยุต่อการรบกวนสัญญาณทางไกล สำหรับการเหนี่ยวไกระเบิด

## ผู้ดำเนินการ
* กองทัพอินเดีย

## ดูเพิ่ม
* พาหนะไร้คนขับภาคพื้นดิน
* มาร์กวี-เอ1

## อ้างอิง

## แหล่งข้อมูลอื่น
* DRDO's Daksh demo -1

หมวดหมู่:หุ่นยนต์ทำลายล้างวัตถุระเบิด
หมวดหมู่:หุ่นยนต์ของอินเดีย
หมวดหมู่:หุ่นยนต์หกล้อ
โอน้อยออก (เพลง)

"**โอน้อยออก**" () เป็นซิงเกิลแรก จากอัลบั้มชุดที่หกของ โมเดิร์นด็อก หลังการห่างหายไปนานถึง 5 ปี โดยออกเผยแพร่เมื่อวันที่ 4 พฤศจิกายน พ.ศ. 2556 ทางช่องยูทูบของวงโมเดิร์นด็อกเอง โดยมิวสิกวิดีโอเป็นภาพการทำงานของวงที่เดินทางไปบันทึกเสียงอัลบั้มดังกล่าวที่สตูดิโอทาร์บอกซ์ โรด เมืองบัฟฟาโล รัฐนิวยอร์ก สหรัฐอเมริกา สตูดิโอบ้านไม้กลางป่า  โดยมีวงที่คุ้นหูกันดีระดับโลกอย่าง คีน , โอเคโก , ฟรานซ์ เฟอร์ดินานด์ ก็เคยใช้ห้องอัดดังกล่าวมาก่อน อีกทั้งยังได้โปรดิวเซอร์ชาวสก็อต Tony Doogan มาร่วมงานอีกด้วย ที่เคยร่วมงานกับวง Mogwai วง โพสต์ร็อค จากสก็อตแลนด์ และวง อินดี้ร็อก *Belle And Sebastain* ถือเป็นโปรดิวเซอร์ผู้อยู่เบื้องหลังผลงานของ Mogwai, Belle and Sebastian และอีกหลายวง อีกทั้งเพลงโอน้อยออกยังมีให้ดาวโหลดบนไอทูนส์ โดยราคา 0.99 เหรียญ หรือคิดราว 30 บาท อัลบั้มชุดนี้พวกเขาอยู่ในสังกัด บริษัท โมเดริ์นด็อก จำกัดซึ่งเป็นสังกัดค่ายเพลงของพวกเขาเอง

## มิวสิกวิดิโอ
เอ็มวีของเพลงโอน้อยออกเป็นการถ่ายทำรวมเบื้องหลังชีวิตประจำวันในนิวยอร์กของวงโมเดิร์นด็อก ซึ่งถ่ายทำโดยสมาชิกวง 3 คน และร่วมด้วยภู่กัน สันสุริยะ มือเบสวงอพาร์ทเม้นท์คุณป้า ซึ่งร่วมงานกับพวกเขาในฐานะมือเบสในการออกทัวร์มาหลายปี เอ็มวีกำกับโดย ปวิณ สุวรรณชีพ หรือโป้ง มือกลองของทางวง 

## ชาร์ต

## อ้างอิง

หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
บิกแบง (แก้ความกำกวม)

**บิกแบง** อาจหมายถึง
* บิกแบง แบบจำลองของการกำเนิดและวิวัฒนาการของเอกภพในจักรวาลวิทยา
* บิกแบง (วงดนตรีเกาหลี)
แฟร์รารี เอ็นโซ

**แฟร์รารี เอ็นโซ** () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี แฟร์รารี ระหว่างปี 2002-2004 รถได้รับการออกแบบโดยนำฐานมาจาก รถแข่งฟอร์มูลาวัน โดยเฉพาะการใช้วัสดุไฟบอน-คาร์เบอร์ ซึ่งถือว่าน้อยรุ่นของแฟร์รารี ที่จะนำคาร์บอนไฟเบอร์ มาประกอบตัวถัง ซึ่งตามปกติแล้วจะใช้อะลูมิเนียม เป็นหลักมากกว่า จนติดเป็นเอกลักษณ์ของแฟร์รารีเลยว่า รถแฟร์รารีต้องทำมาจากอะลูมิเนียมเท่านั้น ส่วนออปชั่นอื่นๆ ของเอ็นโซ ไม่ว่าจะเป็นระบบเกียร์ ระบบเบรก ระบบการรับลมเข้าคัน ซึ่งล้วนมาจาก เทคโลยีจากฟอร์มูล่าวัน ทั้งสิ้น

เครื่องยนต์เฉพาะตัวของเอ็นโซขนาด 12 ลูกสูบวางตามวี (V12) ซึ่งทางแฟร์รารีใช้ชื่อเครื่องยนต์นี้ว่า "Enzo V12 engine" นับเป็นวิวัฒนาการด้านเครื่องยนต์ V12 ครั้งแรกของแฟร์รารี ที่ได้รับการพัฒนามาจากเครื่องยนต์ V8 เดิม จนในปี 2005 รุ่น F430 ได้กลายเป็นแฟร์รารีรุ่นที่ 2 ที่ได้รับการถ่ายทอดเครื่องยนต์ชนิดนี้สืบต่อ เอ็นโซ สามารถทำความเร็วสูงสุดได้มากกว่า 350 กม./ชม. (218 ไมล์/ชม.) และผู้ซื้อทุกรายต้องได้รับอนุมัติจากทางบริษัทในการซื้อด้วย 

แฟร์รารี เอ็นโซ ถือเป็นเป็นรุ่นจำกัดจำนวน ผลิตออกมาได้เพียง 401 คัน บวกกับระยะเวลาของสายการผลิตเพียง 2 ปีเท่านั้น แต่รถกลับได้รับคำชมรวมถึงรางวัลต่าง ๆ มากมาย เช่น ในปี 2004 นิตยสาร *สปอร์ตคาร์อินเตอร์เนชั่นแนล* ของสหรัฐอเมริกา ได้จัดอันดับให้ แฟร์รารี เอ็นโซ อยู่อันดับ 3 ในหัวข้อรถสปอร์ตแห่งศตวรรษที่ 20 (Top Sports Cars of the 2000s) นอกจากนี้ก็ยังได้รับการจัดอันดับ ให้อยู่ลำดับที่ 4 ในหัวข้อ "รถแฟร์รารีที่ยิ่งใหญ่ที่สุดตลอดกาล" (Greatest Ferraris of all time)  จากนิยสาร *มอเตอร์เทรนด์* แต่ถึงอย่างไรก็ดี แฟร์รารี เอ็นโซ ก็ได้รับเสียงวิพากย์วิจารณ์ จากนิตยสาร *บรูมเบิร์กบิสซิเนสวีค* (Bloomberg Businessweek) ได้จัดอันดับให้เป็น "หนึ่งใน 50 รถที่รูปทรงอัปลักษณ์ที่สุดในรอบ 50 ปีที่ผ่านมา" (Fifty Ugliest Cars of the Past 50 Years)  

แฟร์รารี เอ็นโซ ได้รับการออกแบบโดย นักออกแบบรถชาวญี่ปุ่น เคน โอกูยามะ (Ken Okuyama) แห่งบริษัทพินินฟารินา ซึ่งนอกจากจะออกแบบแฟร์รารี เอ็นโซ แล้ว ยังเป็นผู้ออกแบบ แฟร์รารี 599 จีทีบี ฟีโอราโน ด้วย คำว่า "เอ็นโซ" คือชื่อผู้ก่อตั้งอดีตบริษัท "แฟร์รารี สคูเดอเรีย" จนต่อมาได้เปลี่ยนชื่อเป็นบริษัทแฟร์รารี ในปัจจุบัน

## ดูเพิ่ม
*แฟร์รารี
*แฟร์รารี 599 GTV ฟีโอราโน
*แฟร์รารี F430

## อ้างอิง

หมวดหมู่:รถสปอร์ต
เอ็นโซ
มาร์กวี-เอ1

[thumb|200px|หุ่นยนต์[กองกำลังป้องกันอิสราเอล|ไอดีเอฟ อเมริกัน แอนดรอส อีโอดี ซึ่งเป็นรูปแบบเฉพาะของมาร์กวี-เอ1]]

**มาร์กวี-เอ1** () เป็นหุ่นยนต์ทำลายล้างวัตถุระเบิดที่ได้รับการออกแบบโดยบริษัทนอร์ทธรอป กรัมแมน มันเป็นส่วนหนึ่งของสายรีโมเทค แอนดรอส ซึ่งรวมถึงหุ่นยนต์อีโอดีอื่น มาร์กวีมีน้ำหนัก 800 ปอนด์ และมีขนาดประมาณเครื่องตัดหญ้าแบบนั่งขับ ด้วยแขนหุ่นยนต์ที่กางออกอย่างเต็มที่ ความสูงของหุ่นยนต์จะอยู่ที่ 8 ฟุต และมีระบบการย่างก้าวที่ได้รับการออกแบบมาเพื่อสำรวจภูมิประเทศที่ยากแก่การเข้าถึง มาร์กวีสามารถทำลายอาวุธได้ด้วยน้ำแรงดันสูง สำหรับการยับยั้งการทำงานของระเบิด หรือหากมีความจำเป็น ก็สามารถใช้ปืนลูกซองได้

โดยเบ็ดเสร็จ มาร์กวี-เอ1 มีกล้องวิดีโอสี่ตัว ซึ่งรวมถึงกล้องติดตั้งอยู่บนเสาที่ยื่นออกมาจากด้านบนของหุ่นยนต์อันหนึ่ง และมันยังมีไมโครโฟน, ไฟฉาย และเซ็นเซอร์รวมอื่น ๆ อีกหลายตัว

## ผู้ดำเนินการ
* กองกำลังป้องกันอิสราเอล
* บริการตำรวจโทรอนโต หน่วยปฏิบัติการเฉพาะกิจ (ทีพีเอส)
* หน่วยเก็บกู้ระเบิดแอลเอพีดี
* กองทัพสหรัฐอเมริกา

## ดูเพิ่ม
* ดีอาร์ดีโอ ดักช์
* วีลแบโร (หุ่นยนต์)
* รีโมเทค แอนดรอส เอฟ6บี
* รีโมเทค เอชดี-1
* รีโมเทค มินิ-แอนดรอส II
* รีโมเทค วูล์ฟเวอรีน

## อ้างอิง

* Nebraska state patrol bomb squad gets new robot - PoliceOne 

หมวดหมู่:หุ่นยนต์ทำลายล้างวัตถุระเบิด
หมวดหมู่:หุ่นยนต์ของสหรัฐ
หมวดหมู่:หุ่นยนต์สะกดรอย
ทฤษฎีของลามาร์ก

**ทฤษฎีของลามาร์ก** () คือแนวคิดที่ว่าสิ่งมีชีวิตสามารถถ่ายทอดลักษณะที่ได้รับมาใหม่ไปยั่งรุ่นลูกได้ ตั้งชื่อตามนักชีววิทยาชาวฝรั่งเศส Jean-Baptiste Lamarck

ขณะที่ Charles Darwin เสนอแนวคิดเกี่ยวกับวิวัฒนาการโดยการคัดเลือกจากธรรมชาติลงในหนังสือ *On the Origin of Species* ดาร์วินก็ยังไม่ตัดแนวคิดนี้ โดยเรียกว่า การถ่ายทอดโดยการใช้และไม่ใช้ (use and disuse inheritance) แต่ปฏิเสธแง่มุมอื่นของทฤษฎี

ต่อมาเมื่อพันธุศาสตร์แบบเมนเดลพัฒนามากขึ้น ทำให้แนวคิดว่าด้วยการถ่ายทอดลักษณะที่ได้รับมาใหม่ถูกเลิกเชื่อไป

หมวดหมู่:ทฤษฎีชีววิทยา
Pangenesis

**Pangenesis** เป็นทฤษฎีที่ Charles Darwin เสนอว่าน่าจะเป็นกระบวนการที่สิ่งมีชีวิตใช้ในการสืบทอดลักษณะทางพันธุกรรม

ทฤษฎี pangenesis เชื่อว่า อวัยวะต่างๆ ทั้งหมด ของสิ่งมีชีวิต จะไปมีส่วนร่วมในการถ่ายทอดพันธุกรรม ผ่านทางอนุภาคของการถ่ายทอดที่เรียกว่า gemmule ดาร์วินเชื่อว่าอนุภาค gemmule มีขนาดระดับอะตอม จะถูกแยกออกมาจากอวัยวะต่างๆ แล้วไปรวมในอวัยวะสืบพันธุ์

หมวดหมู่:ชีววิทยาวิวัฒนาการ
หมวดหมู่:ประวัติศาสตร์ของชีววิทยา
หมวดหมู่:ประวัติศาสตร์ของมโนคติ
หมวดหมู่:ชีววิทยาการเจริญ
หมวดหมู่:พันธุศาสตร์
เคโช

**เคโจ** () เป็น ศักราชของญี่ปุ่น หลังจาก บุนโรกุ และก่อน เก็นนะ ศักราชนี้ครอบคลุมตั้งแต่เดือนธันวาคม ปี ค.ศ. 1596 ถึง เดือนกันยายน ปี ค.ศ. 1615 จักรพรรดิผู้ครองราชย์คือ จักรพรรดิโกโยเซ (後陽成天皇) และ จักรพรรดิโกะ-มิซุโน (後水尾天皇)

## เปลี่ยนศักราช
* **16 ธันวาคม ค.ศ. 1596** เคโชที่ 1 (慶長元年): เปลี่ยนชื่อศักราชเป็นเคโชเพื่อแสดงถึงการผ่านภัยธรรมชาติต่าง ๆ ศักราชเก่าสิ้นสุดและศักราชใหม่เริ่มขึ้นในวันที่ 27 เดือน 10 ของปีบุนโรกุ ที่ 5

## เหตุการณ์สำคัญในปีเคโช
* **ค.ศ. 1596** (ปีเคโชที่ 1) : โทโยโตมิ ฮิเดโยชิ ได้ส่งกองทัพไปรุกราน เกาหลี 
* **18 กันยายน ค.ศ. 1598** (วันที่ 18 เดือน 8 ปี เคโช ที่ 3) : โทโยโตมิ ฮิเดโยชิ ถึงแก่อสัญกรรมที่ปราสาทฟูชิมิด้วยวัย 63 ปี
* **21 ตุลาคม ค.ศ. 1600** (วันที่ 15 เดือน 9 ปี เคโช ที่ 5) : เกิดยุทธการที่เซกิงาฮาระระหว่างตระกูลโทกูงาวะและตระกูลโทโยโตมิ ซึ่งในที่สุดตระกูลโทกูงาวะก็เป็นฝ่ายได้ชัยชนะและครอบครองแผ่นดินแบบเด็ดขาด
* **ค.ศ. 1603** (ปีเคโชที่ 8) : โทกูงาวะ อิเอยาซุ ได้รับการแต่งตั้งให้เป็นโชกุนพร้อมกับสถาปนารัฐบาลโชกุนโทกูงาวะ 
* **ค.ศ. 1605** (ปีเคโชที่ 10) : โทกูงาวะ ฮิเดตาดะ ได้รับการแต่งตั้งให้เป็นโชกุนหลังจากที่โชกุนอิเอยาซุผู้เป็นบิดาได้สละตำแหน่ง

## ตารางเทียบศักราช

## อ้างอิง

หมวดหมู่:ศักราชญี่ปุ่น
หมวดหมู่:ยุคอาซูจิ–โมโมยามะ
ตารางพันเนตต์

[thumb|A Punnett square showing a typical [test cross]]
**ตารางพันเนตต์** () เป็นแผนภาพที่ใช้ช่วยทำนายผลที่ได้จากการทดลองการผสมพันธุ์ ตั้งชื่อตาม Reginald C. Punnett ผู้คิดวิธีนี้ นักชีววิทยาใช้ตารางนี้ในการหาโอกาส (ความน่าจะเป็น) ที่รุ่นลูกจะมีลักษณะจีโนไทป์หนึ่งๆ

หมวดหมู่:พันธุศาสตร์คลาสสิก
ตุลาคม พ.ศ. 2556

**ตุลาคม พ.ศ. 2556** เป็นเดือนที่ 10 ของปี พ.ศ. 2556 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี

## [[สถานีย่อย:เหตุการณ์ปัจจุบัน]]

หมวดหมู่:ตุลาคม
*2556-10
นาวแอนด์ออลเวส์: ทเวนตี้เยียส์ออฟดรีมมิง

***นาวแอนด์ออลเวส์: ทเวนตี้เยียส์ออฟดรีมมิง*** () คือ อัลบั้มรวมเพลงชุดที่ 2 ของแกเบรียล นักร้องและนักแต่งเพลงชาวอังกฤษ วางจำหน่ายเมื่อวันที่ 18 พฤศจิกายน พ.ศ. 2556 ผ่านสังกัด ไอแลนด์เรเคิดส์ ซึ่งนับเป็นเวลา 20 ปีตั้งแต่ที่เธอได้ออกซิงเกิลแรก "ดรีมส์" หลังจากที่แกเบรียลได้พักงานเพลงมาสักพัก และตัดสินใจที่จะลาออกจากวงการ เธอได้กลับมาทำงานเพลงอีกครั้งในอัลบั้มนี้ ร่วมกับทีมโปรดิวเซอร์ใหม่ๆหลายคน เช่น เจค ไอแซก, ซันนี เจ เมสัน, นอตี้ บอย, ไซเอ็นซ์ รวมทั้ง เจ เฮิร์สต์ และ เจ ดันน์ และนักแต่งเพลงอย่าง เอมิลี ซานเด

อัลบั้มนี้เป็นการรวมเพลงถึง 34 เพลงด้วยกัน ซึ่งประกอบไปด้วย เพลงที่ตัดเป็นซิงเกิล, เพลงจากอัลบั้มก่อนๆ, เพลงรีมิกซ์จากอัลบั้ม*[[ไรส์#ไรส์อันเดอร์กราวน์|ไรส์อันเดอร์กราวน์]]* และเพิ่มเพลงใหม่จำนวน 7 เพลงด้วยกัน นอตี้ บอย ได้นำเพลง "ดรีมส์" มาทำใหม่ และมีการปล่อยให้ดาวน์โหลดบนไอทูนส์ ก่อนที่อัลบั้มเต็มจะออกวางจำหน่าย พร้อมกับตัวเลือกในการซื้อทั้งแบบเพลงเดี่ยวและแบบดาวน์โหลดทันทีเมื่อมีการสั่งจองอัลบั้มล่วงหน้า ในขณะที่เพลง "เซย์กู๊ดบาย" ถูกวางจำหน่ายเป็นดิจิทัลซิงเกิล ภายในวันเดียวกันกับวันวางจำหน่ายอัลบั้ม ส่วนตัวอัลบั้มเปิดตัวขึ้นอันดับสูงสุดที่ 38 บนชาร์ตอัลบั้มแห่งสหราชอาณาจักร

## รายชื่อเพลง

## ชาร์ต

## อ้างอิง


หมวดหมู่:อัลบั้มเพลงในปี พ.ศ. 2556
อัลเบิร์ท เดมอน

**อัลเบิร์ท เดมอน** (เกิด 29 มีนาคม พ.ศ. 2519) เป็นนักร้องหนึ่งในสมาชิกวงยูเอชที นักแสดงลูกครึ่งชาวไทย-สหรัฐอเมริกา

## ประวัติ
อัลเบิร์ท เดมอน เป็นพี่คนโต มีน้อง 1 คน ชื่อ ธุชพงศ์ ชุมสาย ณ อยุธยา (ฟิลลิป) วงฟรีเพลย์ และมีศักดิ์เป็นหลานของอิศรพงศ์ ชุมสาย ณ อยุธยา โปรดิวเซอร์ค่ายจีเอ็มเอ็ม แกรมมี่ และเป็นหลานยายของคุณหญิงเจเนเวียฟ เลสปันยอล เดมอน ครูสอนบัลเลต์ในราชสำนักไทย เขาจบการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร ปริญญาตรีจากมหาวิทยาลัยศรีนครินทรวิโรฒ คณะศึกษาศาสตร์ เอกดุริยางค์ ปัจจุบันทำธุรกิจด้านออแกไนท์เซอร์ และเปิดค่ายเพลง ทำเพลงสปอตโฆษณา เครื่องเสียง ชื่อว่า *ลิควิด แพลนเน็ต*

## ชีวิตส่วนตัว
อัลเบิร์ทสมรสกับลัคนา หวงมณีรุ่งโรจน์ อดีตนักร้องค่ายอาร์เอส เมื่อวันที่ 21 เมษายน พ.ศ. 2557 ณ วัดพระมหาไถ่ กรุงเทพมหานคร ตามหลักศาสนาคริสต์นิกายโรมันคาทอลิกที่ตนเองนับถือ

ปัจจุบันอัลเบิร์ทและลัคนามีบุตร-ธิดาด้วยกัน 2 คน คือ เลอา (เกิด 18 กันยายน พ.ศ. 2563) และเลตั้น (เกิด 29 มีนาคม พ.ศ. 2566)

## ผลงาน

### ละคร
* หกตกไม่แตก (ปี 2538 - 2539 / ช่อง 7 / เอ็กแซ็กท์) รับบท พอล
* 18 มงกุฏสะดุดรัก (ปี 2542 / ช่อง 5 / เอ็กแซ็กท์) รับบท อรัญญ์

### วงยูเอชที
*วงยูเอชที อัลบั้ม ดูดีดีนะเพื่อน (ปี 2537)
*วงยูเอชที Mini album ที่ว่างของเธอ (ปี 2538)
*วงยูเอชที อัลบั้มพิเศษ 6.2.12 (ปี 2538)
*วงยูเอชที อัลบั้ม U.H.T.Summer Time (ปี 2539)
*วงยูเอชที อัลบั้ม U.H.T. 2U (ปี 2546)
*วงยูเอชที อัลบั้ม U.H.T.Red Message (ปี 2547)

### เพลงประกอบละคร
***คำขอร้อง** เพลงประกอบละครเรื่อง 18 มงกุฏสะดุดรัก

### โปรดิวเซอร์
* เคยเป็นโปรดิวเซอร์ให้กับวง คูณสามซูเปอร์แก๊งค์
* เคยเป็นโปรดิวเซอร์ให้กับเต๊ะ ศตวรรษ เศรษฐกร ในสมัยออกอัลบั้มในประเทศไทย
* เคยเป็นโปรดิวเซอร์พร้อมทั้งเป็นผู้คัดสรรนักร้องนักดนตรี วงฟรีเพลย์
* เคยเป็นโปรดิวเซอร์ให้กับเอกกี้ เอกชัย เอื้อสังคมเศรษฐ ในอัลบั้ม A Different Shade of Love ของค่ายเขาเอง

### หนังสือ
* พ็อกเก็ตบุ๊ค ลดน้ำหนัก 12 กิโลกรัมภายใน 2 เดือนแบบง่าย ๆ

## อ้างอิง

* รายการตีสิบ เมื่อปี พ.ศ. 2546
* - เฟซบุ๊คส่วนตัวของอัลเบิร์ท เดมอน
* - รายการเอกกี้เมาท์ เทปอัลเบิร์ต เดมอน
* - รายการปากว่ามือถึง เทป uht

หมวดหมู่:ชาวไทยเชื้อสายฝรั่งเศส
หมวดหมู่:ชาวไทยเชื้อสายอเมริกัน
หมวดหมู่:นักร้องชายชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักแสดงชายชาวไทย
หมวดหมู่:นักธุรกิจชาวไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:คริสต์ศาสนิกชนนิกายโรมันคาทอลิกชาวไทย
แฟร์รารี FXX

**แฟร์รารี FXX** () เป็นรถยนต์นั่งสมรรถนะสูงชนิดรถต้นแบบ หรือรถแข่งถนนประเภทแทร็คเดย์ (Track Day) เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี แฟร์รารี ที่โรงงานในเมืองมาราเนลโล ประเทศอิตาลี ระหว่างปี 2005 - 2007 FXX ได้นำฐานส่วนใหญ่มาจาก แฟร์รารี เอ็นโซ และเป็นรุ่นที่พัฒนามาพร้อมกันกับ มาร์เซราติ MC12 ซึ่งต่างใช้เทคโนโลยีเครื่องยนต์ V12 ร่วมกัน FXX ได้มีการปรับแต่งกำลังและสมรรถนะมากกว่าเดิมขึ้น รวมถึงรูปลักษณ์ภายนอก จนคลาสของคันนี้ ดูออกไปเป็นแนวรถแข่งมากขึ้น จากเดิมที่เอ็นโซ อยู่ในคลาสของรถสปอร์ต 

แฟร์รารี FXX เป็นรุ่นจำกัดเพียง 30 คันเท่านั้น แต่ละคันมีราคาสูงถึง 1.5 ล้านยูโร ซึ่งจะจำหน่ายเฉพาะลูกค้าพิเศษที่แฟร์รารีเลือกให้เท่านั้น ซึ่งปัจจุบันรถทั้ง 29 ก็ได้ถูกจำหน่ายหมดไปแล้ว (อีก 1 คัน ถูกเก็บรักษาไว้ที่แฟร์รารี) แฟร์รารี FXX เป็นรถที่ไม่สามารถขับบนถนนทั่วไปได้ แต่สามารถลงสนามแข่งตามที่ทางแฟร์รารีรับรองไว้ให้เท่านั้น 

## แฟร์รารี FXX เอโวลูซีโอเน
**แฟร์รารี FXX เอโวลูซีโอเน** (Ferrari FXX Evoluzione) เป็นรุ่นท้ายสุดของการพัฒนา FXX ในปี ค.ศ. 2009 ซึ่งมาพร้อมกับสมรรถนะที่สูงขึ้น กำลังที่สูงขึ้นและเปลี่ยนเกียร์ได้เร็วขึ้น สำหรับเครื่องยนต์คงไว้ที่ เครื่อง V12 ทำความเร็วสูงสุดได้ที่ 391 กม./ชม. (243 ไมล์/ชม.) ภายในเวลาเพียง 40 วินาที ส่วนอัตราเร่ง 0-100 กม./ชม. ทำได้ที่ 2.5 วินาที จึงทำให้ FXX เอโวลูซีโอเน กลายเป็นรถแฟร์รารีที่วิ่งเร็วที่สุดเท่าที่แฟร์รารีเคยมีมา

## ข้อมูลจำเพาะ
thumb|200px|right|แฟร์รารี FXX ที่งาน บรัสเซลส์ มอเตอร์ โชว์
* **เครื่องยนต์**: 6.3 ลิตร V12 ชนิดวางยาวขนานคัน (ด้านหน้าจนถึงท้าย)
* **กำลังสูงสุด**: 608 kW (830 PS; 820 hp) ที่ 8500 rpm
* **แรงบิดสูงสุด**: 886 N·m (653 lb·ft) at 5750 rpm
* **การขับเคลื่อน**: ขับเคลื่อน 4 ล้อ (ทุกล้อ)
* **โครงสร้าง**: คาร์บอน-ไฟเบอร์, อัลลอย ซับเฟรม ด้านท้าย
* **ระบบเบรก**: ด้านหน้า-หลัง ระบบป้องกันล้อล็อกตาย (Anti-lock braking system)
* **อัตราเร่ง 0-100 กม./ชม.**: 2.44 วินาที
* **ยางหน้า**: 483 มม. (19.0 นิ้ว) x 229 มม. (9.0 นิ้ว)
* **ยางท้าย**: 483 มม. (19.0 นิ้ว) x 330 มม. (13 นิ้ว)
* **ระยะฐานล้อ**: 2,875 มม. (113.2 นิ้ว)
* **การมองท้ายรถ** (สังเกตที่รถไม่มี กระจกมองข้าง) มีกล้องติดอยู่ที่บนหลังคา และแสดงผลที่หน้าจอภายในรถ
* **ความเร็วสูงสุด**: 393 กม./ชม. (244 ไมล์/ชม.)
***สัดส่วนการเปลี่ยนเกียร์ จาก 0 กม./ชม. จนถึงความเร็วสูงสุด**
**1- 113 กม./ชม. ใน 2.6 วินาที
**2- 193 กม./ชม. ใน 5 วินาที
**3- 240 กม./ชม. ใน 9 วินาที
**4- 290 กม./ชม. ใน 13 วินาที
**5- 329 กม./ชม. ใน 18 วินาที
**6- 365 กม./ชม. ใน 26 วินาที
**7- 393 กม./ชม. ใน 38 วินาที  

## ดูเพิ่ม
*แฟร์รารี
*แฟร์รารี เอ็นโซ 
*แฟร์รารี 599FXX 

## อ้างอิง

หมวดหมู่:รถสปอร์ต
FXX
อเล็กซานดรา มาเรีย ลารา

**อเล็กซานดรา มาเรีย ลารา**  (อังกฤษ:Alexandra Maria Lara) เกิดที่ประเทศโรมาเนียเขาเป็นนักแสดงชาวเยอรมันที่เป็นที่รู้จักจากภาพยนตร์เรื่อง Downfall ในปี 2004, Control ในปี 2007, Youth Without Youtu ในปี 2007, The Reader ในปี 2008 และ Rush ในปี 2013 

อเล็กซานดรา เป็นลูกคนเดียวของ Valentin และ Doina. เมื่อเธออายุ 4 ขวบ ครอบครัวเธอได้ย้ายไปอยู่ที่ฝั่งตะวันตกของเยอรมัน ถึงแม้ครอบครัวเธอมีแผนที่จะย้ายไปอยู่ที่แคนาดา แต่สุดท้ายแล้วกลับย้ายไปอยู่ที่เบอร์ลินแทน หลังจากที่เธอได้จบ Franzosisches Gymnasium Berlin ในปี 1997 เธอได้เข้าเรียนการแสดงที่ Theaterwerkstatt Charlottenburg ภายใต้การบริหารของพ่อเธอ เธอมีความสามารถในการพูดได้ถึง 4 ภาษาคือ เยอรมัน, โรมาเนีย, อังกฤษ และฝรั่งเศส

ตอนเธออายุ 16 ปี เธอได้รับบทหลักในการเล่นละคร เมื่อฝีมือการแสดงของเธอเริ่มเก่งขึ้น เธอได้ถูกทาบทามให้รับบทในภาพยนตร์เรื่อง Downfall และหลังจากนั้นเรื่อง Youth Without Youth ในปี 2007

หมวดหมู่:นักแสดงเยอรมัน
เอกภพ จันทรังษี

**เอกภพ จันทรังษี** (ชื่อเล่น **ไก่**) เป็นนักร้องหนึ่งในสมาชิกวงยูเอชที  นักแสดง ชาวไทย เกิดเมื่อวันที่  25 ตุลาคม พ.ศ. 2517 มีศักดิ์เป็นน้องชายของ อนุสรา จันทรังษี อดีตนักแสดงชื่อดัง เป็นน้องคนสุดท้อง ในจำนวนพี่น้องทั้ง 3 คน จบการศึกษาจาก วิทยาลัยช่างศิลป์ ปริญญาตรีจาก มหาวิทยาลัยศิลปากร คณะมัณฑนศิลป์ ปัจจุบันทำธุรกิจส่วนตัว

## ผลงาน

### ละคร
* หกตกไม่แตก (ปี 2538 - 2539 / ช่อง 7 / เอ็กแซ็กท์) รับบท เป็ด
* แอบเก็บใจไว้ใกล้เธอ (ปี 2539 / ช่อง 5 / เอ็กแซ็กท์) รับบท เชน (ตัวร้าย)
* เพลงใบไม้ร่วง (ปี 2541 / ช่อง 7 / อาร์เอส) รับบท นิด

### วงยูเอชที
*วงยูเอชที อัลบั้ม ดูดีดีนะเพื่อน (ปี 2537)
*วงยูเอชที Mini album ที่ว่างของเธอ (ปี 2538)
*วงยูเอชที อัลบั้มพิเศษ 6.2.12 (ปี 2538)
*วงยูเอชที อัลบั้ม U.H.T.Summer Time (ปี 2539)
*วงยูเอชที อัลบั้ม U.H.T. 2U (ปี 2546)
*วงยูเอชที อัลบั้ม U.H.T.Red Message (ปี 2547)

### มิวสิควีดีโอ
* เพลง รู้ได้ยังไง อำพล ลำพูน (2536)

### อัลบั้มเดี่ยว
*อัลบั้ม **ตราไก่** 

### หนังสือ
* พ็อกเก็ตบุ๊ค **ไก่เขี่ย**

## อ้างอิง

* รายการตีสิบ เมื่อปี พ.ศ. 2546
* - ประวัติโดยรวมสมาชิกวง uht
* - เฟซบุ๊คส่วนตัวของไก่ uht

หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:นักธุรกิจชาวไทย
หมวดหมู่:ศิลปินสังกัดจีเอ็มเอ็ม มิวสิค

หมวดหมู่:บุคคลจากวิทยาลัยช่างศิลป์
หมวดหมู่:บุคคลจากคณะมัณฑนศิลป์ มหาวิทยาลัยศิลปากร
ซากัวโร

thumb|left|ดอกซากัวโร
**ซากัวโร** (; ) เป็นพืชอวบน้ำจำพวกกระบองเพชรหรือแคกตัสที่มีขนาดใหญ่ เป็นชนิดที่สูงที่สุดของกระบองเพชรที่พบในสหรัฐอเมริกา คำว่า "ซากัวโร" มาจากภาษาสเปน ซึ่งยืมมาจากภาษามาโยอีกทีหนึ่ง เป็นพืชเพียงชนิดเดียวเท่านั้นที่อยู่ในสกุล *Carnegiea*  พบทางตอนใต้ของแอริโซนา, แคลิฟอร์เนีย และทะเลทรายโซนอรันทางตะวันตกเฉียงเหนือของเม็กซิโก เมื่อต้นสูงขึ้น จะแตกกิ่งก้านสาขาเป็นรูปช่อเชิงเทียน สูงได้ถึง 12 เมตร แต่เพิ่มความสูงได้ช้า ประมาณ 30–50 ปีจึงสูงได้ 1 เมตร ออกดอกตามลำต้นและกิ่งสาขา มีผึ้งและแมลงช่วยผสมเกสร ผลสดเนื้อสีแดง เมล็ดสีดำรับประทานได้  
thumb|left|ผลซากัวโรที่รับประทานได้

ซากัวโร ได้รับฉายาว่า *"ราชาทะเลทราย"* เนื่องจากเป็นพืชที่หายากและมีความโดดเด่น มีความสูงประมาณ 12–18 เมตร อายุยืนราว 150–200 ปี พบได้ตั้งแต่ทะเลทรายในพื้นที่ราบจนถึงพื้นที่สูงจากระดับน้ำทะเล 1,220 เมตร หากพบสูงกว่านี้จะพบได้ตามไหล่เขาที่มีแสงแดดส่องถึงเพื่อลดอุณหภูมิความหนาวเย็นในช่วงฤดูหนาว โดยมากซากัวโรจะมีลำต้นแบบลำต้นเดียว บางต้นอาจแตกแขนงออกด้านข้าง แต่มักเป็นต้นที่มีอายุเกิน 50–70 ปี อาจมีแขนงเดียวหรือหลายแขนงก็ได้ และเมื่อโตถึงระดับหนึ่งบนยอดบนสุดจะแตกออกเป็นพุ่มขึ้นไป แต่ทว่าบางต้นอาจจะขยายออกด้านข้างลักษณะแผ่ออกคล้ายหงอน ซึ่งซากัวโรลักษณะแบบนี้ถูกเรียกว่า *"คริสเตด"* หรือ *"คริสเตดซากัวโร"* ซึ่งปกติวัดความกว้างได้ 09–1.5 เมตร และหาได้ยากมาก เท่าที่รับทราบในปัจจุบันนี้มีเพียงประมาณ 2,000 ต้นเท่านั้น ซึ่งนักวิทยาศาสตร์ยังไม่ทราบสาเหตุของการเกิดซากัวโรลักษณะนี้ บ้างก็เชื่อว่าเกิดจากการกลายพันธุ์ของเซลล์ บ้างก็เชื่อว่าเกิดเพราะยอดบนโดนฟ้าผ่า และบ้างก็เชื่อว่าเกิดเพราะอุณหภูมิความหนาวเย็นในฤดูหนาวทำให้เกิดความผิดปกติในการเติบโตขึ้นมา 

ชาวอินเดียนแดงเผ่าปาปาโกรับประทานเป็นผลไม้สด ชาวโตโฮโนและชาวโอออดแฮมฉลองการเริ่มต้นฤดูร้อนด้วยเครื่องดื่มที่ทำจากผลซากัวโร

## อ้างอิง

## แหล่งข้อมูลอื่น

## เอกสารอ่านเพิ่มเติม
*Benson, L. (1981). *The Cacti of Arizona*. University of Arizona Press. ISBN 0-8165-0509-8.
*
*Drezner TD (2005) Saguaro (Carnegiea gigantea, Cactaceae) growth rate over its American range and the link to summer precipitation. Southwest Nat 50:65–68.

หมวดหมู่:กระบองเพชร
หมวดหมู่:ผลไม้
เคราฤษี

left|thumb|ภาพมุมใกล้ของเคราฤษี
**เคราฤษี** หรือ **มอสสเปน** (Spanish moss; ) เป็นพืชในวงศ์สับปะรดที่ไม่มีราก ต้นห้อยย้อยลงมาจากคาคบไม้เป็นสายยาว พบน้อยที่มีรากเส้นเล็ก ๆ งอกออกมา ดอกกลิ่นหอมอ่อน ๆ ดูดน้ำโดยทางใบสีเทาเงิน เนื่องจากมีไตรโคมสีเงินบนใบ ช่วยให้ดูดน้ำจากอากาศที่ชุ่มชื้นได้ดี จะมีเฉพาะรากแรกเกิดที่ยึดเกาะกับวัสดุที่อาศัย จากนั้นจะไม่แตกรากอีก มีถิ่นกำเนิดในบาฮามาส, เม็กซิโก, ตอนใต้ของสหรัฐอเมริกา, อเมริกากลาง, และอเมริกาใต้

มีการนำเคราฤษีมาใช้ประโยชน์ได้หลากหลาย เช่น เป็นวัสดุปลูกในงานแต่งสวน ใช้ยัดเบาะนั่งในรถมาตั้งแต่ พ.ศ. 2443 และใน พ.ศ. 2482 เคยมีการผลิตเคราฤษีเพื่อการใช้งานถึง 10,000 ตัน ปัจจุบันมีการใช้น้อยลง

## อ้างอิง
* จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 233 - 234

## แหล่งข้อมูลอื่น

*Spanish Moss: Its History, Nature and Uses -- Beaufort County Library 
*Florida Forest Plants 
*Florida Spanish Moss: Theory - Does Spanish Moss kill trees?
หมวดหมู่:วงศ์สับปะรด
หมวดหมู่:พืชที่ใช้ทำของใช้
ชะคราม

**ชะคราม** หรือ **ช้าคราม** () เป็นพืชล้มลุก พบทั่วไปตามชายฝั่งทะเล ที่น้ำเค็มขึ้นถึง ในไทยพบมากที่จังหวัดสมุทรสาครสมุทรสงครามและจังหวัดเพชรบุรีเป็นพืชทนเค็ม กิ่งก้านอวบน้ำ ใบแคบยาว พองกลม ปลายแหลมมีนวลจับขาว จำนวนมาก สีเขียวอมฟ้า ใบมีรสเค็ม ออกดอกตามซอกใบ ชะคราม ใช้เป็นดัชนีชี้วัดความเค็มของดินได้ โดยชะครามที่ขึ้นในดินเค็ม ใบออกสีม่วงแดง ส่วนต้นที่ขึ้นในดินจืด ใบจะออกสีน้ำเงิน

ในจังหวัดชายทะเลของไทย นำยอดไปแกงกะทิ รับประทานได้เช่น แกงใส่ปู หอยแครง แกงส้ม ยำ กินกับน้ำพริกหรือใส่ในไข่เจียว ใช้เป็นยาแก้ท้องผูก ใบชะครามก่อนนำมารับประทานต้องทำให้สุกก่อน โดยรูดเฉพาะใบนำไปต้มแล้วบีบน้ำออกจนหมดรสเค็ม   ชาวมอญใช้ใบชะครามทำอาหารได้หลายอย่าง ใบใช้ทำอาหารได้หลายอย่าง เช่น ยำชะครามปูทะเล แกงเลียง แกงคั่วกับปูทะเลหรือกุ้ง ห่อหมกชะครามโดยใช้ชะครามแทนใบยอ แกงส้ม ลวกกะทิกินกับน้ำพริกหรือปลาร้าหลน ใช้ทำขนมแบบเดียวกับขนมกล้วยโดยใช้ใบชะครามแทนกล้วย รากใช้เป็นยาบำรุงกระดูก แก้พิษฝี
thumbnail|ใบและต้นของชะคราม
## อ้างอิง

* จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 219
## แหล่งข้อมูลอื่น

หมวดหมู่:สมุนไพร

หมวดหมู่:พืชที่รับประทานได้
หมวดหมู่:วงศ์บานไม่รู้โรย
โนรีเกาะช้าง

**โนรีเกาะช้าง**  เป็นพืชในสกุลโนรา วงศ์ Malpighiaceae เป็นไม้เลื้อยเนื้อแข็ง เลื้อยพาดไปตามพุ่มไม้อื่นได้ไกล ยอดอ่อนมีขน ใบเดี่ยว เนื้อใบหนาเห็นเส้นใบเด่นชัด  ดอกช่อ มีดอกย่อยจำนวนมาก สีขาว มีกลิ่นหอมอ่อน ผลแห้งมีปีก ออกดอกเดือนมกราคม – มีนาคม พบครั้งแรกที่เกาะช้าง จังหวัดตราด โดย Bensekom ชาวเนเธอร์แลนด์และ ศ.ดร. ธวัชชัย สันติสุข เป็นไม้ถิ่นเดียวของไทย
## อ้างอิง
* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 185
หมวดหมู่:วงศ์โนรา
รีโมเทค แอนดรอส

thumb|แอนดรอส เอฟ6เอ ที่ได้รับการจัดแสดง ณ สมาคมระบบพาหนะไร้คนขับนานาชาติ ค.ศ. 2005

**รีโมเทค แอนดรอส** () เป็นชุดของหุ่นยนต์ทหารควบคุมระยะไกล ที่ได้รับการออกแบบโดยบริษัทรีโมเทค ซึ่งเป็นบริษัทย่อยของนอร์ทธรอป กรัมแมน โดยแอนดรอสชุดนี้ได้รับการออกแบบสำหรับการทหาร, หน่วยทำลายล้างวัตถุระเบิด (อีโอดี) และการบังคับใช้กฎหมายหรือการใช้งานของหน่วยสวาท

## แอนดรอสรุ่นต่าง ๆ
[thumb|แอนดรอส วูล์ฟเวอรีน วี2 ที่หน่วยงานความปลอดภัยเหมืองแร่และการบริหารสาธารณสุขนำมาใช้ใน[ภัยพิบัติเหมืองแร่ซาโก]]

* **เอฟ6-เอ** เป็นรุ่นพื้นฐาน ขนาดของมันคือ 52 x 29 x 56.5 นิ้ว (ยาว X กว้าง X สูง) น้ำหนักของมันคือ 485 ปอนด์ โดยมีกล้อง 4 ตัว และแขนหุ่นยนต์ที่มีความสามารถในการยกอย่างเต็มรูปแบบได้ถึง 25 ปอนด์
* **[[มาร์กวี-เอ1]]** มีการออกแบบที่คล้ายกับรุ่นเอฟ6-เอ แต่มีน้ำหนักที่พอประเมินค่าอยู่ที่ 790 ปอนด์
* **มินิ แอนดรอส-II** เป็นรุ่นการออกแบบที่มีขนาดเล็ก ขนาดของมันคือ 53 x 24.5 x 27 นิ้ว (ยาว X กว้าง X สูง) และมันมีน้ำหนักอยู่ที่ 225 ปอนด์
* **วูล์ฟเวอรีน** เป็นหุ่นยนต์มีล้อและได้รับการออกแบบมาสำหรับการสะกดรอย ซึ่งมีขนาดใหญ่ที่สุดของตระกูลแอนดรอส โดยมีน้ำหนักอยู่ที่ 810 ปอนด์
* **เอช-ดี1** เป็นหุ่นยนต์มีล้อและใช้สำหรับการสะกดรอยเช่นเดียวกับวูล์ฟเวอรีน แต่มีขนาดเล็กที่สุด (และใหม่ที่สุด) ในตระกูลแอนดรอส ซึ่งมีน้ำหนักอยู่ที่ 200 ปอนด์

## รุ่นอื่น
* **วูล์ฟเวอรีน วี2** รีโมเทคยังได้รับการสร้างสำหรับเหมืองที่ได้รับอนุญาต โดยเป็นรุ่นของวูล์ฟเวอรีนสำหรับการใช้งานโดยหน่วยงานความปลอดภัยเหมืองแร่และการบริหารสาธารณสุข ด้วยอุปกรณ์ด้านความปลอดภัยที่ได้เพิ่มขึ้น วี2 จึงมีน้ำหนักที่ 1,200 ปอนด์ ซึ่งวี2 สามารถแก้ปัญหาจากการออกแบบที่กำหนดขึ้นเอง และไม่ได้เสนอขายร่วมกับรุ่นอื่น ๆ

## อ้างอิง

## แหล่งข้อมูลอื่น

* Northrop Grumman REMOTEC Robots 
* MSHA Sago Mine Robot Details 

หมวดหมู่:หุ่นยนต์ทหาร
หมวดหมู่:หุ่นยนต์ทำลายล้างวัตถุระเบิด
พงศาวลี

thumb|Pedigree of horse Shagya IX b. 1895
thumb|Geneticist working with a pedigree

**แผนภูมิเพดิกรี** (pedigree chart) เป็นแผนภูมิอย่างหนึ่ง แสดงถึงการเกิดลักษณะทางพันธุกรรมอย่างหนึ่ง ๆ ของยีนหรือสิ่งมีชีวิตในเชื้อสายวงศ์ตระกูล รุ่นต่อรุ่น ส่วนใหญ่ใช้ในมนุษย์

พงศาวลี หมายถึง แผนลำดับเครือญาติ หรือ แผนภูมิเครือญาติ บางคนใช้ว่า สาแหรกเครือญาติ ตรงกับภาษาอังกฤษว่า family tree

## อ้างอิง

หมวดหมู่:แผนภาพ
หมวดหมู่:พันธุศาสตร์คลาสสิก
วงศ์โนรา

**วงศ์โนรา** หรือ **Malpighiaceae** เป็นวงศ์ของพืชมีดอกในอันดับ Malpighiales ประกอบด้วย 75 สกุลและ 1300 สปีชีส์ ส่วนใหญ่พบในเขตร้อนและกึ่งเขตร้อน  ประมาณ 80% ของสกุลและ 90% ของสปีชีส์พบในโลกใหม่ ทะเลแคริบเบียนและทางใต้ของสหรัฐอเมริกา ไปจนถึงอาร์เจนตินา ส่วนที่เหลือพบในโลกเก่า ได้แก่ แอฟริกา มาดากัสการ์ และแถบอินโดมลายา ไปจนถึงออสเตรเลียและฟิลิปปินส์ 

## สกุล

## อ้างอิง
*Davis,  C. C., and W. R. Anderson. 2010. A complete phylogeny of Malpighiaceae inferred from nucleotide sequence data and morphology. American Journal of Botany 97: 2031–2048.
*Michener, C. D. 2000. *The Bees of the World*. Johns Hopkins University Press. 913 pp. (p. 17-18)
*Vogel, S. 1974. *Ölblumen und ölsammelnde Bienen.* [Tropische und subtropische Pflanzenwelt. 7]. 267 pp.

## แหล่งข้อมูลอื่น

*Malpighiaceae Malpighiaceae - description, taxonomy, phylogeny, literature, and nomenclature
* Malpighiaceae  in L. Watson and M.J. Dallwitz (1992 onwards). The families of flowering plants.  http://delta-intkey.com 
หมวดหมู่:วงศ์โนรา
อัตราพันธุกรรม

thumb|right|160px|อัตราพันธุกรรมตั้งคำถามว่า พันธุกรรมส่งผลต่อความแตกต่างของส่วนสูงระหว่างคนมากน้อยเพียงใด ไม่ได้ตั้งคำถามว่าพันธุกรรมส่งผลต่อความสูงของคนคนหนึ่งมากน้อยเพียงใด
**อัตราพันธุกรรม** () ของลักษณะหนึ่งๆ ในประชากร คือสัดส่วนของความแตกต่างที่สังเกตได้ของลักษณะนั้นๆ ระหว่างบุคคล ที่เป็นผลจากความแตกต่างทางพันธุกรรม ลักษณะที่สังเกตได้ (ฟีโนไทป์) อย่างหนึ่งๆ ของคนคนหนึ่งนั้น เป็นผลจากปัจจัยหลายอย่างรวมถึงพันธุกรรม สิ่งแวดล้อม และการสุ่ม อัตราพันธุกรรมจึงเป็นการวิเคราะห์ว่าปัจจัยทางพันธุกรรมและปัจจัยอื่นที่ไม่ใช่พันธุกรรมมีผลเชิงสัมพัทธ์ต่อกันมากน้อยเพียงใด ในการกำหนดความหลากหลายทางลักษณะที่สังเกตได้ในประชากร

หมวดหมู่:พันธุศาสตร์
รายชื่อปลัดสำนักนายกรัฐมนตรีของไทย

**ปลัดสำนักนายกรัฐมนตรี** เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของสำนักนายกรัฐมนตรี

ปลัดกระทรวงคนหนึ่งมีอำนาจหน้าที่ดังนี้ 
#รับผิดชอบควบคุมราชการประจำในกระทรวง กำหนดแนวทางและแผน การปฏิบัติราชการของกระทรวง และลำดับความสำคัญของแผนการปฏิบัติราชการประจำปีของ ส่วนราชการในกระทรวงให้เป็นไปตามนโยบายที่รัฐมนตรีกำหนด รวมทั้งกำกับ เร่งรัด ติดตาม และประเมินผลการปฏิบัติราชการของส่วนราชการในกระทรวง                                                         
#เป็นผู้บังคับบัญชาข้าราชการของส่วนราชการในกระทรวงรองจากรัฐมนตรี                                                                                  
#เป็นผู้บังคับบัญชาข้าราชการในสำนักงานปลัดสำนักนายกรัฐมนตรี และรับผิดชอบในการปฏิบัติราชการของสำนักงานปลัดสำนักนายกรัฐมนตรี

## รายนามปลัดสำนักนายกรัฐมนตรี
นับตั้งแต่การเปลี่ยนแปลงการปกครอง พ.ศ. 2475 ประเทศไทยมีการแต่งตั้งปลัดบัญชาการสำนักนายกรัฐมนตรี คือ หลวงวิจิตรวาทการ (วิจิตร วิจิตรวาทการ) เพียงคนเดียว ต่อมาจึงเรียกชื่อตำแหน่งว่าปลัดสำนักนายกรัฐมนตรี ดังนี้

## อ้างอิง

*
หมวดหมู่:สำนักงานปลัดสำนักนายกรัฐมนตรี
สำนักนายกรัฐมนตรี
แฟร์รารี F12 แบร์ลีเน็ตตา

**แฟร์รารี F12 แบร์ลีเน็ตตา** () หรือนิยมเรียกว่า **Ferrari F12** เป็นรถยนต์นั่งประเภทหรูหราสมรรถนะสูง เครื่องยนต์กลางลำหน้า ขับเคลื่อนสองล้อท้าย (FMR) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี 

แฟร์รารี F12แบร์ลีเน็ตตา ได้เปิดตัวครั้งแรกที่งานเจนีวามอเตอร์โชว์ 2012 เพื่อมาแทนที่รุ่น แฟร์รารี 599 ซึ่งได้ยกเลิกการผลิตไปในปี ค.ศ. 2012 ด้วยเครื่องยนต์ที่พัฒนามาใหม่ ขนาด 6.3 ลิตร V12 เพื่อใช้กับ F12 แบร์ลีเน็ตตาทำให้รถได้รับรางวัล "รถที่มีสมรรถนะดีที่สุดและเครื่องยนต์ที่ดีที่สุด ที่มีความจุกระบอกสูบมากกว่า 4.0 ลิตรขึ้นไป" (Best Performance category and Best Engine above 4.0 litres) จากรางวัลเครื่องยนต์นานาชาติแห่งปี (International Engine of the Year Awards) นอกจากนี้ยังติดชื่อ "ซูเปอร์คาร์แห่งปี 2012" บนนิตยสารท็อป เกียร์ อีกด้วย

ตัวถังของ F12แบร์ลีเน็ตตา ได้รับการออกแบบโดย แผนกออกแบบของบริษัทแฟร์รารีและบริษัทพินินฟารินา มาพร้อมกับขนาดที่ใหญ่ขึ้นกว่า 599 โดยระบบเกียร์ได้เปลี่ยนเป็นชนิด เซมิ-ออโต้ 7 จังหวะ ดูโอ-คลัทซ์ ส่วนเครื่องยนต์ มีขนาด 6,262 ซีซี  V12 ซึ่งใช้กับแฟร์รารี FF ด้วย F12 แบร์ลีเน็ตตา มีกำลัง 740 PS (544 kW; 730 แรงม้า) ที่ 8500 rpm  และแรงบิดที่ 690 N·m (509 lb·ft) 6000 rpm จึงทำให้ แฟร์รารี F12เบอร์ลิเนตต้า กลายเป็นรถแฟร์รารีบนถนน (Road-legal) ที่มีกำลังมากที่สุดและเร็วที่สุด ในปัจจุบัน F12แบร์ลีเน็ตตา สามารถ ทำความเร่ง 0-100 กม./ชม. ได้ที่ 3.1 วินาที  และความเร็วสูงสุดได้ถึง 362 กม./ชม. ตามหลักทางทฤษฎี 

## ดูเพิ่ม
*แฟร์รารี
*แฟร์รารี 599 GTB ฟีโอราโน
*แฟร์รารี เอ็นโซ

## อ้างอิง

หมวดหมู่:รถสปอร์ต
F12